Byen har ca. 120 000 innbyggere og et areal på 99,45 km², og er med det den fjerde største byen i provinsen. Den er den viktigste og største byen i byregionen Drechtsteden, og er også en del av konurbasjonen Randstad. Dordrecht er den eldste byen i provinsen og har en rik historie og kultur. Ved byen deler elven Beneden-Merwede seg i kanalen Noord og elven Oude Maas. Dette «tre-elvs-krysset» er en av Nederlands mest trafikkerte vannveier.